Den engelske historiker Robert C. Davis anslår, at et sted mellem 1 og 1,5 million hvide europæere blev taget til fange og solgt som slaver af [[arabiske]] slavehandlere i [[Nordafrika]] fra 1500 til 1800.<ref>Robert C. Davis, ''Christian Slaves, Muslim Masters'', (s.3-23), Palgrave Macmillan, 2004</ref> Slaverne blev taget til fange ved de jævnlige plyndringer af europæiske kystbyer, primært i middelhavslandene med [[Italien]] som det foretrukne mål pga. dets nærhed til [[Nordafrika]]s kyst. Men plyndringer foregik helt op til [[Island]].<ref>Robert C. Davis, ''Christian Slaves, Muslim Masters'', (s.114;192), Palgrave Macmillan, 2004</ref> Så sent som i efteråret [[1627]] rejste den islandske præst Oluf Eigilsson hjem via [[Livorno]] for at skaffe løsepenge for de islændinge, der blev holdt som slaver i Nordafrika.<ref>Jens Riise Kristensen: ''Barbariet tur-retur'' (s. 71), forlaget Ørby, 2003, {{ISBN|87-89797-17-5}}</ref>
Filosofi Samfund Historie Erhvervsliv